
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 6 «Κάντζα» του δήμου Παλλήνης 
(ν. Αττικής) και τροποποίηση σχεδίου στα σημεία 
σύνδεσης. 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του δήμου Ελληνικού (ν. Αττικής) και καθορισμός 
ειδικών όρων και περιορισμών δόμησης αυτού. 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
των Δήμων Χαλανδρίου - Βριλησσίων και Αγ. Παρα¬ 
σκευής για τη διάνοιξη της Ε.Ο. Σταυρού - Ελευσί¬ 
νας από την οδό Αττικής μέχρι Δουκίσης Πλακε- 
ντίας σύμφωνα με τις ενδείξεις της πράξης αναλο- 
γιμού 32/94. 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ (1) 

Έγκριση πολεοδομικής μελέτης τμήματος της πολεοδο¬ 
μικής ενότητας 6 «Κάντζα» του δήμου Παλλήνης (ν. Ατ¬ 
τικής) και τροποποίηση σχεδίου στα σημεία σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1. 4, 5 και 6) και 7 
(παρ. 1, 2 και 4) του Ν. 1337/1983 «Επέκταση των πολεο- 
δομικών σχεδίων, οικισπκή ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ- 
μπήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 


2. Τις διατάξεις του άρθρου 49 (παρ. 2α) του Ν. 
998/1979 «περί προστασίας των δασών και των δασικών 
εν γένει εκτάσεων της χώρας» (Α' 289). 

3. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός κτηματολογίου και Χαρτο¬ 
γραφήσεων Ελλάδας "ΟΚΧΕ” και άλλες σχετικές διατά¬ 
ξεις» (Α' 141) και το άρθρο 1 (παρ. 3 και 4) του Ν, 
1772/1988 «Τροποποίηση διατάξεων του Ν. 157771985 
ΤΟΚ” και άλλες σχετικές διατάξεις» (Α' 91). 

5. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του ν. 2081/1992 (Α' 154) και ανπκα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α'38). 

6. Την 48659/2861/14.6.1989 απόφαση του Υπουργού 
Περιβάλλοντος, Χωροταξίας και Δημοσίων Έργων και 
του Υφυπουργού Γεωργίας «Έγκριση Γενικού Πολεοδο- 
μικού Σχεδίου (Γ.Π.Σ.) του δήμου Παλλήνης (ν. Αττικής)» 
(Δ' 421) όπως τροποποιήθηκε με τις 6348/922/8.2.1991 (Δ' 
152), 81565/4381/26.7.91 (Δ' 563) αποφάσεις του Υπουρ¬ 
γού Περιβάλλοντος, Χωροταξίας και Δημοσίων Έργων 
και την 88239/6497-23.9.1993 (Δ' 1243) απόφαση της Υ¬ 
φυπουργού Περιβάλλοντος, Χωροταξίας και Δημοσίων 
Έργων και Υφυπουργού Γεωργίας. 

7. Το 88664/3625/9.6.1989 έγγραφο της Δ/νσης Προ¬ 
στασίας Δασών και Δ.Π. του Υπουργείου Γεωργίας. 

8. Την 33042/6742/1997 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 6 
«Κάντζα» του δήμου Παλλήνης (ν. Αττικής)». 

9. Τις 2/1993,21/1997,27/1997 και 94/1997 γνωμοδοτή¬ 
σεις του δημοτικού συμβουλίου δήμου Παλλήνης. 

10. Τις 24/συν.8/2.3.1995 και 1/συν.4/15.2.1996 γνωμοδο¬ 
τήσεις του Συμβουλίου Χωροταξίας Οικισμού και Περιβάλ¬ 
λοντος Νομαρχιακής Αυτοδιοίκησης Ανατολικής Αττικής. 

11. Τις 802/1996 και 256/1997 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

12. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

13. Την 341/1998 γνωμοδότηση του Συμβουλίου της Ε¬ 
πικράτειας με πρόταση των Υπουργών Περιβάλλοντος, 
Χωροταξίας και Δημοσίων Έργων και Γεωργίας, αποφα¬ 
σίζουμε: 

Άρθρο 1 

Εγκρίνεται: 

α. Το πολεοδομικό σχέδιο τμήματος της πολεοδομικής ε¬ 
νότητας 6 «Κάντζα» του δήμου Παλλήνης (ν. Αττικής) με τον 
καθορισμό οικοδομήσιμων χώρων, οδών, πεζοδρόμων, χώ¬ 
ρων αθλητισμού, χώρου νηπιαγωγείου - δημοτικού - γυμνα¬ 
σίου - λυκείου - στάθμευσης αυτοκινήτων, κοινοχρήστου 
χώρου, κοινοχρήστων χώρων - δασικής έκτασης και 
β. Η τροποποίηση του εγκεκριμένου ρυμοτομικού σχε¬ 
δίου του ίδιου δήμου στα σημεία σύνδεσης, με την περιο¬ 
χή επέκτασης με την μετατόπιση ρυμοτομικής γραμμής, 
όπως οι ρυθμίσεις των παραγράφων α και β φαίνονται στο 
σχετικό χρωματισμένο πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 20075/1998 
πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το προηγού¬ 
μενο άρθρο. 

Άρθρο 3 

Στους οικοδομήσιμους χώρους της παραπάνω περιο¬ 
χής, επιτρέπονται οι χρήσεις γενικής κατοικίας, όπως 
προσδιορίζονται από το άρθρο 3 του από 23.2.1987 
Π,Δ/τος (Δ' 166) και ειδικότερα: 
α) κατοικία 

β) εμπορικά καταστήματα με εξαίρεση τις υπεραγορές 
και τα πολυκαταστήματα 
γ) εστιατόρια 
δ) αναψυκτήρια 
ε) θρησκευτικοί χώροι 
στ) κτίρια κοινωνικής πρόνοιας 
ζ) αθλητικές εγκαταστάσεις 
η) κτίρια, γήπεδα στάθμευσης 

θ) πολιτιστικά κτίρια (και εν γένει πολιτιστικές εγκατα¬ 
στάσεις). 

Άρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται και τρο¬ 
ποποιείται το σχέδιο, με το άρθρο 1 του παρόντος 
Π.Δ/τος επιβάλλεται προκήπιο πλάτους τεσσάρων (4) μέ¬ 
τρων, όπως φαίνεται στο διάγραμμα του άρθρου 1. 


Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων κα¬ 
θορίζονται ως εξής: 

1. Ελάχιστο πρόσωπο: είκοσι πέντε (25,00) μέτρα. 

Ελάχιστο εμβαδόν: χίλια (1000,00) τ. μέτρα. 

2. Επιπλέον των προϋποθέσεων της προηγου μένης πα¬ 
ραγράφου απαιτείται όπως α) στο οικοδομήσιμο τμήμα 
του οικοπέδου εγγράφεται κάτοψη κτιρίου με ελάχιστη ε¬ 
πιφάνεια πενήντα (50.00) τ. μέτρα και ελάχιστη πλευρά 
πέντε (5.00) μέτρα και β) τα οικόπεδα δεν δημιουργήθη- 
καν από κατάτμηση που έγινε κατά παράβαση των διατά- 
ξεωντου από22.6.1983 Π.Διατάγματος (Δ' 284). 

3. Μέγιστο ποσοστό κάλυψης: σαράντα τοις εκατό 
(40%). 

4. Συντελεστής δόμησης: τέσσερα δέκα (0,4). 

5. Μέγιστο επιτρεπόμενο ύψος των κτιρίων: επτά και μι¬ 
σό (7,5) μέτρα. 

6. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης ύψους 1,5 μ. και με μέ- 
γιστη κλίση 30%. 

7. Καθορίζεται περίγραμμα κτιρίου, όπως φαίνεται με 
κόκκινη γραμμή στο διάγραμμα του άρθρου 1. 

8. Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ3). 

9. Κατά την εκσκαφή των θεμελίων επιβάλλεται ο έλεγ¬ 
χος από την αρμόδια αρχαιολογική υπηρεσία. 

10. Επιβάλλεται η εναρμόνιση των σχολικών κτιρίων με 
τα κτίρια της παρακείμενης ιδιοκτησίας «Καμπά». 

11. Οι κοινόχρηστοι χώροι-δασικές εκτάσεις που καθο¬ 
ρίζονται με το άρθρο 1 του παρόντος διατηρούν αναλλοί¬ 
ωτο το δασικό τους χαρακτήρα, απαγορευομένης πάσης 
άΜης χρήσεως αυτών ή της κατά προορισμόν χρήσεως 
του δάσους ως και πάσης επεμβάσεως δια της κατασκευ¬ 
ής έργων κοινωφελούς ή και κοινοχρήστου χαρακτήρα 
(λ.χ. πλατείες, παιδικές χαρές κ.λπ.). Στους ανωτέρω χώ¬ 
ρους απαγορεύονται επίσης οι κατασκευές που προβλέ- 
πονταιαπότο άρθρο 19του ΓΟΚ (Ν. 1577/1985). 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 4 Ιανουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΓΕΩΡΓΙΑΣ 

ΚΩΝ. ΛΑΛΙΩΤΗΣ Γ. ΑΝΩΜΕΡΙΤΗΣ 

ΑΠΟΦΑΣΕΙΣ 

Αριθ. 33864/7549 (2) 

Χαρακτηρισμός ως διατηρητέου κτιρίου, που βρίσκεται ε¬ 
ντός του εγκεκριμένου ρυμοτομικού σχεδίου του δή¬ 
μου Ελληνικού (ν. Αττικής) και καθορισμός ειδικών ό¬ 
ρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210)», ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ” και άλλες σχετικές διατάξεις (Α' 91)». 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 1.7.1998 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 17518/5199/98/1.7.1998 έγγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών προς το δήμο Ελληνικού. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ. 2) του 
Ν. 1577/1985 (Α' 210), όπως τροποποιήθηκε με την παρ. 2 
του άρθρου 1 του Ν. 1772/1988 (Α' 91) χωρίς να περιέλ¬ 
θουν στην υπηρεσία τυχόν αντιρρήσεις του ενδιαφερο¬ 
μένου. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1) Χαρακτηρίζεται ως διατηρητέο το κτίριο που βρίσκε¬ 
ται εντός του εγκεκριμένου ρυμοτομικού σχεδίου του δή¬ 
μου Ελληνικού (ν. Αττικής), στο Ο.Τ. 43 και ειδικότερα επί 
της οδού Τρίτης αρ. 24, φερόμενο ως ιδιοκτησία Κωνστα¬ 
ντίνου Λεμού, όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:5.000 που 
θεωρήθηκε από τον Προϊστάμενο της Δ/νσης Τοπογρα- 
φικών Εφαρμογών με την 33864/1998 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση στην Εφημερίδα της Κυβερνήσεως. 

2) Ως διατηρητέο χαρακτηρίζεται το αρχικό κτίριο κα¬ 
θώς και οι μεταγενέστερες προσθήκες που εναρμονίζο¬ 
νται με αυτό. Οι μεταγενέστερες προσθήκες και τα υπάρ¬ 
χοντα προσκτίσματα καθ ! ύψος ή κατ’ επέκταση που αλ- 
λοιώνουντο αρχικό κτίριο, αφαιρούνται μετά από έγκριση 
της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των ε- 
πιμέρους αρχιτεκτονικών και διακοσμητικών στοιχείων 
του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας του και δεν θίγονται τα διατηρητέα στοιχεία του. 

5. Αίτηση για προσθήκη αποστέλλεται από την Πολεο- 
δομική Υπηρεσία, με γνώμη της ΕΠΑΕ στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων για ειδική ρύθμιση σύμφωνα με το άρ¬ 
θρο 4 του Ν. 1577/1985 «περί ΓΟΚ», εφόσον δεν πραρα- 
βλάπτεται το διατηρητέο κτίριο. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη χρήση των 
χώρων του κτιρίου. 

7. Για οποιαδήποτε παρέμβαση οτο εξωτερικό και εσω¬ 
τερικό του διατηρητέου κτιρίου και στον περιβάλλοντα 
χώρο του καθώς και για την τοποθέτηση επιγραφών, α¬ 
παιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1998 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ12/Ο/30061 (3) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο των Δή¬ 
μων Χαλανδρίου - Βριλησσίων και Αγ. Παρασκευής για 
τη διάνοιξη της Ε.Ο. Σταυρού - Ελευσίνας από την οδό 
Αττικής μέχρι Δουκίσης Πλακεντίας σύμφωνα με τις 
ενδείξεις της πράξης αναλογισμού 32/94. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλε¬ 
ων, κωμών κ,λπ.» (ΦΕΚ 228Α ./23) και του άρθρου 5 του Ν. 
653/77 (ΦΕΚ214Α). 

2. Τις διατάξεις του ΝΑ'τος 797/1971 «Περί αναγκαστι¬ 
κών απαλλοτριώσεων» (ΦΕΚ 1Α/71). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1./24.8.89 ΦΕΚ666 Β'. 

5. Τις διατάξεις του Π.Δ. 69/88 (ΦΕΚ 28Α) «Περί Οργανι¬ 
σμού Γ.Γ.Δ.Ε. του ΥΠΕΧΩΔΕ». 

6. Τους πίνακες υπολογισμού - παρακατάθεσης της α¬ 
ποζημίωσης με ημερομηνίες 9.12.98, 22.10.98 που συ¬ 
ντάχθηκαν με βάση τις αποφάσεις 10260/97 και 10749/96 


του Εφετείου Αθηνών για ακίνητα που ρυμοτομήθηκαν 
για τη διάνοιξη της Ε.Ο. Σταυρού - Ελευσίνας από την ο¬ 
δό Αττικής μέχρι Δουκίσης Πλακεντίας στους Δήμους Χα¬ 
λανδρίου - Βριλησσίων και Αγ. Παρασκευής, σύμφωνα με 
τις ενδείξεις της πράξης αναλογισμού 32/94, ειδοποιού¬ 
με: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρ¬ 
θρου 5 του Ν. 653/77 ότι η αποζημίωση για τα ακίνητα αυ¬ 
τά έχει κατατεθεί στο Ταμείο Παρακαταθηκών και Δανεί¬ 
ων, ύστερα από τον συμψηφισμό δικαιωμάτων και υπο¬ 
χρεώσεων που προβλέπει το άρθρο 6 του Ν. 5269/31 με 
την έκδοση των γραμματίων παρακαταθήκης Νο 
4557/18.12.98 και 4558/18.12.98 για συνολικό ποσό 
(13.876.400) και (13.425.000) αντίστοιχα. 

Η παρακατάθεση της αποζημίωσης θα καταβληθεί στα 
πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


